Her venter de på flommen
VG har torsdag fulgt vannmassene nedover fra høyt i Oppland og sørover til Hønefoss. I Nord-Aurdal i Valdres stiger vannet og nærmer seg de 2000 sandsekkene Heimevernet har lagt ut. Der har også jordras skapt svært dramatiske situasjoner.LIVEDEKNING:Få siste nytt om flommen i vårt direktestudio- Det begynner å bli prekært nå, og vi setter i gang tiltak for å demme opp, sier Magne Lohre, sjef i vann- og avløpsetaten i Ringerike kommune. Først og fremst er det et industriområde på Eikli langs Storelva, som det nå demmes opp med sand. - NVE sier at vannet skal stige 40 centimeter i Sperillen. Det kan bli problematisk her, sier Lohre. Sperillen ligger omtrent tre mil nord for Hønefoss.- Det går mye vann gjennom Hønefossen nå, og 200 meter lenger ned kommer Randselva. Til sammen gir det en enorm mengde vann som går inn i Storelva, sier Harald Lillo Pedersen, beredskapssjef i kommunen. Han forteller at vannet nærmer seg 1995-nivå.- Vi klarte oss uten de store skadene den gang, men det ble problemer for jordbruk, sier Lillo Pedersen. Ved Vestviken 110-sentral opplyser Kristian Wear at vannet foreløpig har bydd på få problemer i Ringerike, bortsett fra en kjeller som nylig ble pumpet. Lohre sier at vannmengdene utfordrer vannverk som er i ferd med å få vann opp til strømverket.
I Hønefoss er vannet langt over nivået fra flommen i 2007 - og det nærmer seg det høye 1995-nivået.